wickkiey/tamil-wikipedia-chunked huggingface dataset:
# முதலாம் தியோடோசியஸ்

**முதலாம் தியோடோசியசு** (, ஆங்கிலம்: ) என்பவர் 379 முதல் 395 உரோமைப் பேரரசராக ஆட்சி செய்தவர் ஆவார். இவர் **மகா தியோடோசியசு** என்றும் அழைக்கப்படுகிறார். இவரது ஆட்சியின் போது கோத்துகளுக்கு எதிராக ஒரு முக்கியமான போரில் வெற்றி பெற்றார். மேலும் இரண்டு உள்நாட்டுப் போர்களில் வெற்றி, கிறிஸ்தவத்தின் மரபுவழி கொள்கையாக நைசின் விசுவாச அறிக்கையை நிறுவுவதிலும் முக்கியப் பங்காற்றினார். உரோமைப் பேரரசின் நிர்வாகமானது நிரந்தரமாக இரண்டு தனித் தனி அரசவைகளாக (மேற்கில் ஒன்று மற்றும் கிழக்கில் ஒன்று) பிரிக்கப்பட்டதற்கு முன்னர் ஒட்டு மொத்த உரோமைப் பேரரசையும் ஆட்சி செய்த கடைசி பேரரசர் தியோடோசியசு ஆவார்.  
எசுப்பானியாவில் இவர் பிறந்தார். ஓர் உயர்தர தளபதியான மூத்த தியோடோசியசுவின் மகனாக இவர் பிறந்தார். தன் தந்தையின் வழிகாட்டுதலின் கீழ் உரோமானிய ராணுவத்தில் இவர் உயர்ந்தார். 374இல் மொயேசியாவில் சுதந்திரமான தலைமையை இவர் பெற்றிருந்தார். படையெடுத்து வந்த சர்மாசியர்களுக்கு எதிராக அங்கு இவர் ஓரளவு வெற்றி பெற்றார். ஆனால் சீக்கிரமே ஓய்வு பெறும் நிலைக்கு கட்டாயப்படுத்தப்பட்டார். தெளிவற்ற சூழ்நிலைகளின் கீழ் இவரது தந்தை மரண தண்டனைக்கு உட்படுத்தப்பட்டார். பேரரசர் கிராதியனின் அரசவையில் ஒரு தொடர்ச்சியான சூழ்ச்சிகள் மற்றும் மரண தண்டனைகளை தொடர்ந்து தியோடோசியசு சீக்கிரமே தன்னுடைய பதவியை மீண்டும் பெற்றார். 379இல் கோத்துகளுக்கு எதிராக அத்ரியானோபில் யுத்தத்தில் கிழக்கு உரோமானிய பேரரசர் வேலன்சு இறந்த பிறகு அப்போதைய ராணுவ அவசர நிலைக்கு பொறுப்பேற்கும் ஆணையுடன் தியோடோசியசுவை கிராதியன் நியமித்தார். புதிய பேரரசரின் இருப்பு வளங்கள், பலவீனமடைந்த ராணுவங்கள் ஆகியவை படையெடுப்பாளர்களை துரத்துவதற்கு போதுமானதாக இல்லை. 382இல் பேரரசின் தன்னாட்சி உடைய கூட்டாளிகளாக தன்யூபு ஆற்றுக்கு தெற்கே குடியமர கோத்துகளுக்கு அனுமதி வழங்கப்பட்டது. 386இல் தியோடோசியசு சாசானியப் பேரரசுடன் ஓர் ஒப்பந்தத்தில் கையொப்பமிட்டார். சாசானியப் பேரரசு நீண்ட காலமாக பிரச்சினையில் இருந்து வந்த ஆர்மீனிய இராச்சியத்தை பிரித்தது. இரு பேரரசுகளுக்கு இடையில் நீடித்த அமைதிக்கு இது வழிவகுத்தது.
# நாதௌன் சட்டமன்றத் தொகுதி

**நாதௌன் சட்டமன்றத் தொகுதி** (*Nadaun Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 40 ஆகும்.
# நாதௌன் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | பாபு ராம் | சுயேச்சை |
| 1972 | இந்திய தேசிய காங்கிரஸ் |  |
| 1977 | நரேன் சந்து பரசார் |  |
| 1982 | தாணி ராம் | பாரதிய ஜனதா கட்சி |
| 1985 | பிரேம் தாஸ் பக்ரோல்வி | இந்திய தேசிய காங்கிரஸ் |
| 1990 | நரேன் சந்து பரசார் |  |
| 1993 |  |  |
| 1998 | பாபு ராம் மன்டியால் | பாரதிய ஜனதா கட்சி |
| 2003 | சுக்விந்தர் சிங் சுக்கூ | இந்திய தேசிய காங்கிரஸ் |
| 2007 |  |  |
| 2012 | விஜய் அக்னிஹோத்ரி | பாரதிய ஜனதா கட்சி |
| 2017 | சுக்விந்தர் சிங் சுக்கூ | இந்திய தேசிய காங்கிரஸ் |
| 2022 | } |  |
# ரிச்சர்ட் பென்சன்

**ரிச்சர்ட் பென்சன்** (1943 நவம்பர் 8--2017 சூன் 22, ) அமெரிக்க நிழற்படக்காரர், அச்சுத் தொழிலாளி, கல்வியாளர், நூலாசிரியர் எனப் பன் முகம் கொண்டவர்.
# ரிச்சர்ட் பென்சன்

## வாழ்க்கைக்குறிப்புகள்

நியூபோர்ட்டில் பிறந்த ரிச்சர்ட் பென்சனின் தந்தை ஒரு கல்லுடைக்கும் தொழிலாளி ஆவார். பிரவுன் பல்கலைக் கழகத்தில் சேர்ந்த பென்சன் பாதியிலேயே படிப்பதை நிறுத்திவிட்டுக் கடற்படையில் சேர்ந்தார். நிழற்படக்கலையில் ஆர்வம் ஏற்பட்டு அரிய நிழற்படங்களைப் பிடித்தார். கடிகாரங்கள் நீராவி பொறிகள் போன்றவற்றை உருவாக்கினார்.  
30 ஆண்டுகளாக யேல் பல்கலைக் கழகத்தில் ஆசிரியர் பணியில் இருந்தார். 1996 முதல் 2006 வரை கலைப்பள்ளியில் பணி புரிந்தார். 1990களில் டிசிட்டல் நிழற்படக் கலையில் ஈடுபட்டார்.2008 இல் பிரின்டட் பிக்ச்சர்ஸ் என்ற நூல் எழுதி வெளியிட்டார்.
2011இல் இவர் தொகுத்த நிழற்படங்கள் தொகுப்பு வெளிவந்தது.
# ரிச்சர்ட் பென்சன்

## பெற்ற விருதுகள்

- 1978 குக்கன்கிம் பெல்லோ
- தேசிய கலைஞர்கள் விருது
- 1984 மகர்த்தர் பெல்லோஸ் புரோகிராம்
# பத்மா ஆறு

**பத்மா ஆறு** (*Padma*) (வங்காளம்: পদ্মা பாட்டா) வங்காளதேசம் மற்றும் இந்தியா நாடுகளுக்கிடையில் பாயும் முக்கிய ஆறுகளில் ஒன்றாகும். இந்தியாவின் மேற்கு வங்காளத்திலுள்ள கிரியா என்ற நகரத்திற்கு கீழ்நிலையில் இந்த ஆறு பாய்கிறது. கங்கை ஆற்றின் முக்கிய கிளை ஆறாகவும் இது கருதப்படுகிறது. தென்கிழக்கில் 120 கி.மீ. தூரத்திற்கு பயணித்து வங்காள விரிகுடாவிற்கு அருகில் மேக்னா ஆற்றுடன் சங்கமிக்கிறது. ராச்சாகி நகரம் பத்மா ஆற்றின் கரையில் அமைந்துள்ளது . இருப்பினும் 1966 ஆம் ஆண்டு முதல் பத்மா ஆற்றின் அரிப்பு காரணமாக கிட்டத்தட்ட சிகாகோ நகரத்தைப் போன்ற 256 சதுர மைல்களுக்கு மேற்பட்ட நிலப்பகுதி இழக்கப்பட்டுள்ளது .
# பத்மா ஆறு

## சொற்பிறப்பு

சமசுகிருத மொழியில் தாமரை மலருக்கு பத்மா என்பது பெயராகும். இந்து புராணங்களில் லட்சுமி தேவியின் புனைப்பெயராகவும் இது குறிப்பிடப்பட்டுள்ளது.  
கங்கை ஆற்றின் போக்கிலுள்ள கீழ்ப் பகுதிக்கு பத்மா ஆறு என்ற பெயர் கொடுக்கப்பட்டுள்ளது. இந்தியாவில் பகிரதி ஆறு எனப்படும் கங்கையின் மற்றொரு கிளை ஆறான ஊக்ளி ஆறு தோன்றும் இடத்திற்குக் கீழே இப்பகுதி அமைந்துள்ளது. பத்மா ஆறு பல கால்வாய்கள் வழியாக வெவ்வேறு காலங்களில் ஓடிய ஒரு ஆறாகும். டெல்டா பகுதியிலுள்ள கங்கையின் ஒவ்வொரு கிளை ஆறும் அதன் பழைய ஆற்றுப்பாதையின் ஓர் எச்சமாகும் என்று சில ஆசிரியர்கள் குறிப்பிடுகிறார்கள். இந்தியாவின் மேற்கு வங்காளத்தில், மேற்கு கோடியிலிருந்து தொடங்கும் பாகீரதி ஆறும், கிழக்கை நோக்கி ஓடும் ஒவ்வொரு கிளை ஆறும் அவற்றின் மேற்கில் உள்ள ஆற்றைக் காட்டிலும் ஒரு புதிய கால்வாயாகத் தோன்றுகிறது எனவும் குறிக்கிறார்கள்.
# பத்மா ஆறு

## புவியியல் விளைவுகள்

பதினெட்டாம் நூற்றாண்டின் புவியியலாளர் யேம்சு ரென்னெல் தற்போதைய கங்கை ஆற்றின் போக்கை பின்வருமாறு குறிப்பிடுகிறார்:
கங்கை ஆற்றின் முன்னாள் ஆற்றுப்படுகைப் பாதையை நடோர் மற்றும் யாப்பியர்கஞ்சு இடையேயான ஏரிகள் மற்றும் சதுப்பு நிலங்கள் ஆக்கிரமித்துள்ளன என்பதற்கு வலுவான ஆதாரங்கள் உள்ளன.  
பிரிங்கிபசார் அருகே பர்ரம்பூட்டர் அல்லது மெக்னாவின் சந்திப்புக்குச் செல்லும் பவுலியா இவ்வாற்றின் தற்போதைய போக்கிலிருந்து விலகிச் செல்கிறது. இங்கு இதுபோன்ற இரண்டு வலிமைமிக்க நீரோடைகள் மெக்னாவின் தற்போதைய அற்புதமான படுகையை வெளியேற்றுகின்றன
# பத்மா ஆறு

## புவியியல்

பத்மா ஆறு இந்தியாவிலிருந்து வங்காளதேசத்திற்குள் யபாய் நபாப்கஞ்சுக்கு அருகில் நுழைந்து அரிச்சா என்னுமிடத்தில் யமுனை நதியுடன் கலக்கிறது. அவ்விடத்தில் அது யமுனையின் பெயரிலேயே அழைக்கப்படுகிறது. இறுதியாக வங்காள விரிகுடாவில் கலப்பதற்கு முன்னர் சந்த்பூர் அருகில் மெக்னா ஆற்றுடன் கலந்து மெக்னா என்ற பெயரால் அழைக்கப்படுகிறது. மேற்கு பங்களாதேசத்தின் ஒரு முக்கிய நகரமான ராச்சாகி பத்மா ஆற்றில் வடக்குக் கடற்கரையின் மீது அமைந்துள்ளது.
கங்கை ஆறு இமயமலையிலுள்ள இமாச்சலப்பிரதேசத்தில் கங்கோத்ரி என்ற பனிக்கட்டி மலையிலிருந்து உருவாகிறது. இந்த ஆறு இந்தியா, வங்காளதேசத்தைக் கடந்து வங்காள விரிகுடாவை அடைகிறது. கங்கை ஆறு யபாய் நபாப்காஞ்ச் மாவட்டத்தில் சிப்கஞ்சு நகருக்கு அருகில் வங்காளதேசத்தில் நுழைகிறது. இங்கு இந்த நதியானது ஊக்ளி எனப்படும் பாகிரிதி ஆறு மற்றும் பத்மா ஆறு ஆகிய இரு கிளை நதிகளாகப் பிரிகிறது. தொடர்ந்து இந்தியாவில் தெற்கு நோக்கிப் பாயும் ஊக்ளி ஆறு கங்கா மற்றும் பாகிரதி என்ற பெயர்களால் அறியப்படுகிறது.  
இவ்வாறு இணைந்த ஆறுகள் பத்மா என்ற பெயருடன் மேலும் கிழக்கு நோக்கி சந்த்பூருக்கு பாய்கிறது. இங்குதான் பங்களாதேசின் அகலமான நதியான மேக்னா ஆறு பத்மாவுடன் இணைகிறது. மேக்னா நதியாகவே கிட்டத்தட்ட தெற்கே ஒரு நேர் கோட்டில் தொடர்ந்து ஓடி இது வங்காள விரிகுடாவில் முடிகிறது.  
மூலத்திலிருந்து 2,200 கிலோமீட்டர் (1,400 மைல்) தொலைவுக்கு மேலும் கீழ்நோக்கிப் பாய்ந்து கோலாண்டோ நகரத்திற்கு அருகில் பத்மா ஆறு யமுனை (கீழ் பிரம்மபுத்ரா) ஆற்றுடன் இணைகிறது.
# பத்மா ஆறு

## புவியியல்

### பப்னா மாவட்டம்

வங்காள தேசத்தின் ராச்சாகி கோட்டத்திலுள்ள பப்னா மாவட்டத்தின் சுமார் 120 கிலோமீட்டர் தூர தெற்கு எல்லையை பத்மா ஆறு உருவாக்குகிறது.
# பத்மா ஆறு

## புவியியல்

### குசுட்டியா மாவட்டம்

வலிமைமிக்க பத்மா ஆறு வடக்கு மூலையில் மாவட்டத்தைத் தொடும் இடத்தில் யலாங்கி ஆறு இதனுடன் கலந்து வடக்கு எல்லையில் சற்றே தென்கிழக்கு திசையில் குசுட்டியாவிற்கு கிழக்கே சில மைல் தொலைவில் மாவட்டத்தை விட்டு வெளியேறும் வரை பாய்கிறது, ஏராளமான நீரைக் கொண்டு செல்லும் இந்த ஆறு அதன் பிரதான தடத்தை மாற்றும் சில இடங்களில் மிகவும் அகலமாக ஓடுகிறது. ஒரு கரையில் பரந்த பகுதிகளை அரித்து பல சர்ச்சைகளுக்கு வழிவகுக்கிறது.
# பத்மா ஆறு

## புவியியல்

### முர்சிதாபாத் மாவட்டம்

பத்மா ஆற்றின் மேற்குக் கரையில் முர்சிதாபாத் மாவட்டம் அமைந்துள்ளது. இது மேற்கு வங்கத்தின் ராச்சாகி மற்றும் முர்சிதாபாத் மாவட்டங்களைப் பிரித்து இந்தியாவிற்கும் வங்காளதேசத்திற்கும் இடையில் ஓர் இயற்கையான ஆற்று எல்லையை உருவாக்குகிறது . பத்மாவின் ஆற்றின் கரை அரிப்பு காரணமாக மாவட்டத்தின் யலாலங்கி பகுதி கடுமையாக பாதிக்கப்படுகிறது .
# லாங் பீச் (கலிபோர்னியா)

**லாங் பீச்** அமெரிக்காவின் கலிபோர்னியா மாநிலத்தில் உள்ள ஒரு நகரம் ஆகும்.
லாசு ஏஞ்சல்சு வட்டத்தில் பசிபிக் கடற்கரையோரமாக இந்த நகரம் அமைந்துள்ளது.
2010 ஆம் ஆண்டு கணக்கீட்டின்படி மக்கள் தொகை 462257. கலிபோர்னியா மாநிலத்தில் மக்கள் தொகை நெருக்கத்தில் ஏழாவது இடத்தில் உள்ளது.
# லாங் பீச் (கலிபோர்னியா)

## அமைவிடம்

லாசு ஏஞ்சல்சின் கவுன்டியின் தென்கிழக்கிலும் ஆரஞ்சு கவுன்டியின் எல்லையிலும் லாங் பீச் நகரம் உள்ளது. லாசு ஏஞ்சல்சு நகருக்கும் லாங் பீச் நகருக்கும் இடையில் உள்ள தொலைவு 35 கிலோ மீட்டர் ஆகும். அண்மையில் சூழ்ந்துள்ள சில ஊர்களை ஊள்ளடக்கிய லாங் பீச்சின் பரப்பளவு ஏறத்தாழ 51 சதுரக் கிலோ மைல்கள் ஆகும்.
# லாங் பீச் (கலிபோர்னியா)

## தட்பவெப்ப நிலை

பெரும்பாலும் மத்திய தரைக்கடல் தட்பவெப்ப நிலை நிலவுகிறது. பகல் பொழுது நீண்டும், கோடைக்காலத்தில் இரவில் பனிப்பொழிவும் குளிரும் உள்ளன. தென் கலிபோர்னியாவில் உள்ள பிற இடங்கள் போல இங்கும் குளிர் காலத்தில் மழை பெய்கிறது.
# லாங் பீச் (கலிபோர்னியா)

## தொழில் நகரம்

லாங் பீச் துறைமுகம் அமெரிக்காவில் பெரியதாகக் கருதப்படுகிறது. துறைமுகத்தில்
கன்டயினர்கள் வணிகம், கப்பல் போக்குவரத்து வணிகம், எண்ணெய்க் கிணறுகள்
அவற்றைச் சார்ந்த தொழிற்சாலைகள் ஏராளமாக உள்ளன. வானூர்திப் பாகங்கள்,
தானியங்கிகளின் பாகங்கள் ஆகியவற்றின் உற்பத்திகள் நடைபெறுகின்றன. இவையன்றியும் பெட்ரோலிய வேதியல் பொருள்கள் ஆக்கமும், இல்ல அலங்காரப் பொருள்கள் செய்வதும் நடக்கின்றன.
# லாங் பீச் (கலிபோர்னியா)

## கல்வி நிலையங்கள்

பொதுப் பள்ளிகளும் தனியார்ப் பள்ளிகளும் இங்கு உள்ளன. கலிபோர்னியா மாநிலப் பல்கலைக்கழகம், லாங் பீச் சிட்டி கல்லூரி, டெவ்ரி பல்கலைக்கழகம், பசிபிக் கடற்கரைப் பல்கலைக்கழகச் சட்டப்பள்ளி என்று பல உயர்நிலைக் கல்வி நிலையங்கள் உள்ளன.
# லாங் பீச் (கலிபோர்னியா)

## போக்குவரத்து ஏந்துகள்

லாங் பீச் நகரில் பேருந்துகள், தொடர்வண்டிகள், தனியார் மகிழுந்துகள் எனப் பல போக்குவரத்து வசதிகள் உள்ளன. லாங் பீச் வானூர்தி நிலையம் உள்ளது. பன்னாட்டுப் பயணங்களுக்கு லாசு ஏஞ்சல்சு பன்னாட்டு வானூர்தி நிலையம் உள்ளது.
# லாங் பீச் (கலிபோர்னியா)

## சுற்றுலா இடங்கள்

- பசிபிக் ஆக்குவாரியம்
- காட்டலினா எக்சுபிரஸ்
- லாங் பீச் வாட்டர் பிரண்ட்
- நேபிள்ஸ் ஐலண்ட்
- எல் டொராடோ நேச்சர் சென்டர்
- ரோசிஸ் டாக் பீச்
- வால்டர் பிரமிட்
- லாங் பீச் கலை அருங்காட்சியகம்
- தி மேரி குயீன்
# முந்நைட்ரோயெத்தில் ஆர்த்தோபார்மேட்டு

**முந்நைட்ரோயெத்தில் ஆர்த்தோபார்மேட்டு** *(Trinitroethylorthoformate)* என்பது C<sub>7</sub>H<sub>7</sub>N<sub>9</sub>O<sub>21</sub> என்ற மூலக்கூற்று வாய்ப்பாடு கொண்ட அருமையான வேதியியல் நிலைப்புத்தன்மை கொண்ட வெடிபொருளாகும். நீருறிஞ்சும் தன்மையற்ற இச்சேர்மத்தை டிரைநைட்ரோயெத்தில் ஆர்த்தோபார்மேட்டு என்றும் அழைக்கிறார்கள். இது நீரில் கரையாது, அமிலங்களுடன் வினைபுரியாது. நீரிய சோடியம் ஐதராக்சைடு கரைசலில் பார்மால்டிகைடு நெடியை வெளியிட்டு இச்சேர்மம் சிதைவடைகிறது. 190 ° செ வெப்பநிலையில் சிதைவடையத் தொடங்கினாலும் மு.நை.எ.ஆ.பா இன் வெடிப்புப் புள்ளி 229 ° செ வெப்பநிலை மற்றும் இதன் பருமஎண் 682லி/கி.கி ஆகும் . மு.நை.எ.ஆ.பா வெடிக்கும்போது 6.3076 யூ/கி வெப்பம் வெளியாகிறது. முந்நைட்ரோயெத்தில் ஆர்த்தோ கார்பனேட்டின் கட்டமைப்பை மு.நை.எ.ஆ.பார்மேட்டின் கட்டமைப்பும் ஒத்துள்ளது. உயர் வெடிபொருட்கள் என வகைப்படுத்தப்படும் இவ்விரண்டு வெடிபொருட்களுமே அதிர்வு உணரிகளாகும். அதிர்வுகளைத் தவிர்க்கும் பொருட்டு இவை நைட்ரோ ஆல்க்கேன்களில் கரைத்து வைக்கப்படுகின்றன .
# முந்நைட்ரோயெத்தில் ஆர்த்தோபார்மேட்டு

## தொகுப்பு வினை

FeCl<sub>3</sub> வினையூக்கியுடன் முந்நைட்ரோயெத்தனால் சேர்மம் குளோரோஃபார்ம் உடன் சேர்க்கப்பட்டு முந்நைட்ரோயெத்தில் ஆர்த்தோபார்மேட்டு தயாரிக்கப்படுகிறது. .
:<ce>\overbrace{CHCl3}^{chloroform} + \overbrace{3HOCH2C(NO2)3}^{Trinitroethanol} ->[\ce{FeCl3}] {TNEOF} + 3HCl</ce>
# டாக்டர் ராதாகிருஷ்ணன் விருது

1997-ம் ஆண்டு முதல் தமிழக அரசு நல்லாசிரியர் விருதை 'டாக்டர்ராதாகிருஷ்ணன்விருது' என்னும் பெயரில் வழங்கி வருகிறது. ஆசிரியா்களை ஊக்கப்படுத்தும் வண்ணம் தமிழக அரசு ஆண்டுதோறும் செப்டம்பா் 5 ஆம் நாள் மாநிலத் தலைநகரான சென்னையில் முதல் அமைச்சரால் அல்லது அமைச்சா் பெருமக்களால் இவ்விருது வழங்கப்பட்டு வருகிறது. 1997 ஆம் ஆண்டுக்கு முன்னா் இவ்விருது மாநில நல்லாசிரியா் விருது என்ற தலைப்பில் வழங்கப்பட்டு வந்தது.  
இவ்விருதினைப் பெறுபவா்களுக்கு வெள்ளியிலான பதக்கமும், சான்றிதழும் மற்றும் ஐந்து ஆயிரம் ரொக்கப்பணமும் வழங்கப்படுகிறது. அரசு சாா்பில் விருந்தும் வழங்கப்படுகிறது.  
இவ்விருதுக்குத் தகுதியைடயவா்கள் அரசு மற்றும் தனியாா் பள்ளிகளில் பணிபுாியும் ஆசிரியா்கள். இவா்கள் விருது வாங்கும் ஆண்டில் உதவி ஆசிரியராக இருப்பின் 15 ஆண்டுகளும், தலைமையாசிரியராக இருப்பின் 20 ஆண்டுகளும் சிறப்பாக பணியாற்றியிருக்க வேண்டும்.  
ஒன்று முதல் 12 ஆம் வகுப்பு வரை பயிற்றுவிக்கும் அனைத்து வகைப் ஆசிரியா்களுக்கும் வழங்கப்படுகிறது. ஒவ்வொரு வருடமும் அனைத்து கல்வி மாவட்டங்களில் இருந்தும் ஆசிரியா்கள் தோ்ந்தெடுக்கப்படுகிறாா்கள். முதன்மைக் கல்வி அலுவலா், ஆசிரியா் பயிற்சி நிறுவன முதல்வா், மாவட்டக் கல்வி அலுவலா், மாவட்ட தொடக்கக்கல்வி அலுவலா், உதவி தொடக்கக் கல்வி அலுவலா் ஆகியோரை உள்ளடக்கியக்குழு இவ்விருதுக்குத் தகுதியானவா்களைத் பாிந்துரை செய்கிறது.
# லங்டாங் தேசிய பூங்கா

**லங்டாங் தேசியப் பூங்கா** (*Langtang National Park*) நேபாள நாட்டில் நிறுவப்பட்ட முதலாவது இமயமலை தேசியப் பூங்காவாகும். நாட்டின் நான்காவது பாதுகாக்கப்பட்ட பகுதியாகவும் இப்பூங்கா கருதப்படுகிறது. லங்டாங் தேசியப் பூங்கா 1976 ஆம் ஆண்டு நிறுவப்பட்டது. கடல் மட்டத்திலிருந்து 6450 மீட்டர் உயரத்தில் 1710 சதுரகிலோமீட்டர் பரப்பளவில் இது அமைக்கப்பட்டுள்ளது. நுவாகோட் மாவட்டம், ரசுவா மாவட்டம், சிந்துபால்சோக் மாவட்டம் ஆகிய மாவட்டங்களுடன் சேர்ந்த மைய இமயமலைப் பகுதியை 26 கிராம சமூகங்கள் சூழ்ந்துள்ளன. வடக்கிலும் கிழக்கிலும் இப்பூங்கா திபெத்திலுள்ள கியோமோலங்மா தேசிய இயற்கைவளம் காப்புப் பகுதியுடன் இணைக்கப்பட்டுள்ளது . மேற்கு எல்லையில் போட்கோசி மற்றும் திரிசூலி ஆறுகள் உள்ளன. காத்மாண்டு பள்ளத்தாக்கிற்கு வடக்கே 32 கிலோமீட்டர் தொலைவில் தெற்கு எல்லை உள்ளது..  
பூங்காவின் உட்புறத்தில் 4300 மீட்டர் உயரத்தில் கோசைன்குண்டா என்ற புனித நீர் ஏரி அமைந்துள்ளது. 6988 மீட்டர் உயர தோர்யி லக்பா என்ற மலை இப்பூங்காவை மேற்கு-கிழக்கு முதல் தென்கிழக்கு வரையென இரண்டாகாப் பிரிக்கிறது. லங்டாங் லிரங் உச்சி இப்பூங்காவின் மிக உயர்ந்த பகுதியாகும் .
புனிதமான இமயமலை நிலப்பரப்பின் ஒரு பகுதி லங்டாங் தேசியப் பூங்காவாகும் .
# லங்டாங் தேசிய பூங்கா

## வரலாறு

1970 ஆம் ஆண்டு லங்டாங் பூங்கா இமயமலை பகுதியில் நிறுவப்பட்ட முதலாவது பாதுகாக்கப்பட்ட பகுதியாக அறிவிக்கப்பட்டது. 1976 ஆம் ஆண்டில் பூங்காவானது காடுகள் மற்றும் வனவிலங்குகள் பாதுகாப்புக்காக என்று அரசால் முன்னுரிமை அளிக்கப்பட்டது. 1998 இல் 420 சதுரகிலோமீட்டர் (160 சதுர மைல்) இடைப் பரப்பாகவும் இப்பகுதி நீட்டிக்கப்பட்டது .
# லங்டாங் தேசிய பூங்கா

## காலநிலை

கோடை காலத்தில் தென்மேற்கு பருவமழை கோடை இப்பூங்காவுக்கு மழையைக் கொடுக்கிறது. உயர வேறுபாடு காரணமாக பூங்காவின் முழு பகுதியும் வெப்பநிலையில் பெரிதும் மாறுபடுகிறது. ஆண்டு பனிப்பொழிவு பெரும்பாலும் சூன் முதல் செப்டம்பர் வரையில் கானப்படுகிறது. அக்டோபர் முதல் நவம்பர் வரையிலும் மற்றும் ஏப்ரல் முதல் மே வரை இங்கு சூடான மற்றும் வெப்பமும் . இரவுகள் குளிரால் நிரம்பியுள்ள சூழலும் நிலவுகிறது. வசந்த காலத்தில், 3,000 மீ (9,800 அடி) உயரத்தில் பொழியும் மழை பெரும்பாலும் பனியாக மாறிவிடும். டிசம்பர் முதல் மார்ச் வரையிலான குளிர்காலத்தில் சாதாரண நாட்களாகவும் இரவுகளில் உறையும் குளிரும் உள்ளன .
# லங்டாங் தேசிய பூங்கா

## தாவரங்கள்

ஏறக்குறைய 1000 மிமீ (3,300 அடி) மீ உயரத்திலிருந்து அல்பின் புதர்நிலம் மற்றும் வற்றாத பனிக்கட்டிக்கு கீழே உள்ள உயரமான வெப்பமண்டல காடுகளில் உள்ள 18 வகையான சுற்றுச்சூழல் மண்டலங்களில் 14 வகையான பன்முகத்தன்மை தாவர வகைகள் இங்கிருப்பதாக வகைப்படுத்தப்பட்டுள்ளன .
# அதலஜ்

**அடாலஜ்** (Adalaj) இந்தியாவின்குசராத்து மாநிலத்தின் காந்திநகர் மாவட்டத்தில் உள்ள ஒரு நகரமாகும். இங்கு புகழ் பெற்ற அடாலஜ் படிக்கிணறு உள்ளது.
# அதலஜ்

## புவியியல்

அதலஜ் சராசரியாக உயரத்தில்உள்ளது.
# அதலஜ்

## விளக்கப்படங்கள்

2001 ஆம் ஆண்டின் கணக்கெடுப்பின் படி, இங்கு மக்கள்தொகை 9,774 பேர் ஆகும். ஆண்கள் 51 விழுக்காடும் பெண்கள் 49 விழுக்காடாகவும் உள்ளனர்.அடலஜில் 61% சராசரியாக கல்வியறிவு பெற்றிருக்கின்றனர். இது 59.5% என்ற தேசிய அளவை விட அதிகம். ஆண்களின் கல்வியறிவு 59 விழுக்காடாகவும், பெண்களின் கல்வியறிவு 41 விழுக்காடாகவும் உள்ளது. மக்கள் தொகையில் 15 விழுக்காடு பேர் 6 வயதிற்கும் குறைவானவர்கள்.
# அதலஜ்

## அதலஜ் படிக்கிணறு

அதலஜ் படிக்கிணறு நகரின் புகழ்பெற்ற சுற்றுலாத் தளமாகும், இது காந்திநகரிலிருந்து 18 கிமீ தொலைவில் அமைந்துள்ளது. இந்த கிணறு கி. பி 1498 தனது கணவர் ரானா வீர் சிங் என்ற மன்னரின் நினைவாக அவரது ராணி ருடாபாய் என்பவரால் கட்டப்பட்டது. குஜராத்தி மொழியில் இக்கிணறு ”வாவ்” என்று அழைக்கப்படுகிறது. இதன் படிகள் சிறந்த கலையம்சத்துடன் செதுக்கப்பட்டுள்ளன. இதற்குப் பல கதைகள் வழங்கப்படுகின்றன. அதன் சுவர்கள் மற்றும் தூண்களில் உள்ள செதுக்கல்களில் இலைகள், பூக்கள், பறவைகள், மீன், வடிவியல் வடிவங்கள் மற்றும் பிற வியப்புக்குரிய அலங்கார வடிவமைப்புகள் உள்ளன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

சங்கர், இரா. பாலா, Srithern, ஹிபாயத்துல்லா, அரும்புமொழி, சங்கர், முஹம்மது அம்மார், சசிக்குமார், மகாலிங்கம், தியாகு கணேஷ்... வணக்கம்! பயிற்சி குறித்த குறிப்பிடத்தக்க தகவல்களை இங்கு இடலாம். வலியுறுத்தவில்லை; நீங்கள் விரும்பினால் இடலாம்! உதாரணம்:- **இங்கு** --மா. செல்வசிவகுருநாதன் (பேச்சு) 02:15, 30 சூன் 2017 (UTC)
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

புதுக்கோட்டை மாவட்டத்திலுள்ள ஆசிரியர்களுக்கு தமிழ் விக்கிப்பீடியா பணிமனைப் பயிற்சியானது புதுக்கோட்டை ஜெ. ஜெ. கலை அறிவியல் கல்லூரியில் நடைபெற்றது.28.06.2017 புதன் கிழமை காலை 9.30 மணியளவில் மாவட்ட ஆசிரியர் மற்றும் பயிற்சி நிறுவனத்தின் முதல்வர் முனைவர் என். செல்லத்துரை அவர்கள் பயிற்சியைத் துவக்கி வைத்து வாழ்த்துரை வழங்கினார்கள். இந்நிகழ்வில் நிறுவனத்தின் பணியிடை பயிற்சித்துறை தலைவர் முனைவர். நடராஜன், முனைவர் பாலசுப்பிரமணியன், டாக்டர் இராஜ்குமார், முனைவர் ஆனந்தராஜூ உள்ளிட்ட அனைத்துத் துறைத் தலைவர்கள் விரிவுரையாளர் பெருமக்கள் கலந்து கொண்டனர். இப்பயிற்சியில் மாவட்டத்தின் பல்வேறு பள்ளிகளிலிருந்து 30 ஆசிரியர்கள் பங்கெடுத்தனர். மாவட்ட கருத்தாளராக விரிவுரையாளர் புவனேஷ்வரி பட்டதாரி ஆசிரியர் தியாகு ஆகியோர் பங்கு பற்றினர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்று பயிற்சியளிக்கப்பட்ட தலைப்புகள்

#### முற்பகல்

- புதிய பயனர் கணக்கு உருவாக்கம்,
- விக்கியின் ஐந்து தூண்கள்,
- விக்கியின் அடிப்படை நுட்பங்கள்,
- விக்கியில் செய்ய வேண்டியவை-செய்யக்கூடாதவை
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்று பயிற்சியளிக்கப்பட்ட தலைப்புகள்

#### பிற்பகல்

- தமிழ் கட்டச்சுப் பயிற்சி
- மணல்தொட்டி பயிற்சி
- மணல் தொட்டியில் புதிய கட்டுரைகள் எழுதப்பயிற்சி
- புதிய கட்டுரைகள் உருவாக்கம்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்று பயிற்சியளிக்கப்பட்ட தலைப்புகள்

#### முற்பகல்

- பொதுவகத்தில் கோப்புகள் பதிவேற்றம்
- கட்டுரை தலைப்பிடுதல்
- கட்டுரை மொழிபெயர்த்தல் அறிமுகம்
- விக்சனரி பயன்பாடு
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்று பயிற்சியளிக்கப்பட்ட தலைப்புகள்

#### பிற்பகல்

- புதிய கட்டுரைகள் உருவாக்கம்
- மொழிபெயற்ப்புக் கட்டுரைகள் உருவாக்கம்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்றைய நிகழ்வுகள்

#### முற்பகல்

- முதல் இரு நாட்களில் உருவாக்கப்பட்ட கட்டுரைகளில் உள்ள பிழைகள், சிறு தவறுகள் சுட்டிக்காட்டப்பட்டு திருத்தம் செய்யப்பட்டன.
- உள்ளடக்க மொழிபெயர்ப்பு (*Content Translation Tool*) கருவியைக் கொண்டு மொழிபெயற்த்தல் பற்றி விரிவாக செய்முறைப்பயிற்சி அளிக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### 28.06.2017 அன்றைய நிகழ்வுகள்

#### பிற்பகல்

- மொழிபெயர்ப்புக் கட்டுரைகள் உருவாக்கம்
- கட்டுரைகளை பகுப்புகளில் சேர்த்தல் குறித்த அறிவுரைகள்
- மொழிபெயற்ப்புக் கட்டுரைகளுக்கு எவ்வாறு ஆங்கில விக்கி இணைப்புக் கொடுப்பது என்பது குறித்த விளக்கம்
- இதுவரை பயிற்றுவித்தவை மீள்பார்வை
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## புதுக்கோட்டை மாவட்டம்

### பதிவேற்றம் செய்யப்பட்ட கட்டுரைகள்

புதுக்கோட்டை மாவட்ட ஆசிரியர்கள் தொடங்கிய கட்டுரைகளின் தற்போதைய எண்ணிக்கையை காண இங்கு செல்லுங்கள்  
::::::{|
|-
! தேதி !! உருவாக்கிய
கட்டுரைகள்
|-
| 28.06.2017 || 73
|-
| 29.06.2017 || 70
|-
| 30.06.2017 || 70
|-
| மொத்தம் || 213
|}
மூன்று நாட்களின் முடிவில் மொத்தம் 213 கட்டுரைகள் பதிவேற்றம் செய்யப்பட்டன.  
நிறைவாக மாவட்ட ஆசிரியர் கல்வி மற்றும் பயிற்சி நிறுவன முதல்வர் அவர்கள் அனைவரையும் வாழ்த்திப் பேசி பயிற்சி நிறைவுரை ஆற்றினார். விரிவுரையாளர் புவனேஷ்வரி நன்றி கூற நாட்டுப்பண்னுடன் பயிற்சி இனிதே நிறைவு பெற்றது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## கன்னியாகுமரி மாவட்டம்

### இரண்டாம் நாள் நிகழ்வு

முதல் நாளைய பயிற்சியின் தொடர்ச்சியாக முற்பகல் தேனீர் இடைவேளை வரை சில நுட்பங்களை எடுத்துரைக்கப்பட்டது. அதன் பின்னர் பயனர் பூங்கோதை அவர்களின் காணொளி ஒளிபரப்பப்பட்டது. ஒரு ஆசிரியராக அவரது அனுபவம் பயிலரங்கிற்கு வந்த ஆசிரியர்களுக்கு உத்வேகமாக இருந்தது. அதன் பின்னர் கட்டுரை எழுதும் பயிற்சி கணினியில் வழங்கப்பட்டது. தேவையான ஒத்துழைப்பினை ஆசிரியர்களுக்கு வழங்கினோம். பிற்பகல் நிகழ்வில் கட்டுரை எழுதும் பயிற்சியும் பின்னர் பொதுவகத்தில் புகைப்படத்தைத் தரவேற்றம் செய்வது தொடர்பாகவும் அப்புகைப்படத்தை தமிழ் விக்கிப்பீடியா கட்டுரையில் இணைப்பது தொடர்பாகவும் பயிற்சி அளிக்கப்பட்டது. பகுப்பினை இணைப்பது தொடர்பாக சிறு குறிப்பும் வழங்கப்பட்டது. குறைவான கணினி வளம், குறைவான இணைய வேகம், தமிழ்த் தட்டச்சில் பழக்கமின்மை ஆகியன தடைக் கல்லாக இருந்தன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## இராமநாதபுரம் மாவட்டம்

இராமநாதபுரம் மாவட்ட பயிற்சி பரமக்குடி கணபதி பொறியியல் கல்லூரியில் நடைபெற்றது. 30 ஆசிரியர்கள் கலந்துகொண்டனர்.முதல் நாள் நிகழ்ச்சியில் மட்டும் ஹிபாயத்துல்லாவும் ,மூன்று நாள் நிகழ்ச்சியிலும் அரும்புமொழியும் பங்கேற்று பயிற்சியளித்தனர்.புதிய பயனர் கணக்குகள் துவக்கப்பட்டன. விக்கி நெறிகள், வழமைகள் குறித்து எடுத்துரைக்கப்பட்டன. செய்யக்கூடியன, செய்யக்கூடாதவை பற்றி விரிவாக எடுத்துரைக்கப்பட்டது. ஏன் விக்கியில் புதிய மற்றும் மொழிபெயர்ப்புக் கட்டுரைகள் உருவாக்கப்பட வேண்டும்? என்பன குறித்து தெளிவுபடுத்தப்பட்டது. மாலையில், புதிய கட்டுரைகள் உருவாக்கம் குறித்து படிப்படியாக செய்முறை விளக்கம் அளிக்கப்பட்டது. விக்கி பொதுவகம் பற்றியும் படிமங்களை எவ்வாறு கட்டுரைகளில் பயன்படுத்துவது? என்பது பற்றியும் விளக்கமளிக்கப்பட்டது.
மூன்று நாட்கள் பயிற்சியில் ஆசிரியர்கள் கட்டுரைகளை ஆர்வத்துடன் உருவாக்கினார்கள். பயிற்சி முடிந்த பிறகும் தொடர்ந்து பங்காற்றும் ஆர்வத்துடன் சென்றனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## சிவகங்கை மாவட்டம்

சிவகங்கை மாவட்ட பயிற்சி காளையார்கோவில் ஆசிரியர் பயிற்சி நிறுவனத்தில் நடைபெற்றது.முதல் இரண்டு நாள் பயிற்சியில் வேலூர் ஆசிரியர்கள் ஜான்சன்,புருசோத்தமன்,சிவகுரு ஆகியோர் பங்கேற்று புதிய பயனர் கணக்குகள் துவக்கி மொழிபெயர்ப்புக் கட்டுரைகள் உருவாக்க உரிய பயிற்சியளித்தனர். இரண்டு நாள் நிகழ்ச்சியில் மட்டும் ஹிபாயத்துல்லா பங்கேற்று விக்கிப்பீடியா குறித்த ஐயங்களுக்கு உரிய விளக்கமளித்து புதிய கட்டுரைகள் உருவாக்கம் குறித்து படிப்படியாக செய்முறை விளக்கம் அளிக்கப்பட்டது.சொந்தமான எளிய மொழிபெயர்ப்பைக் கையாளவும் வலியுறுத்தப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## தேனி மாவட்டம்

தேனியில் தேனி கம்மவர் சங்க பொறியியல் கல்லூரியில் நடைபெற்றது. 30 ஆசிரியர்கள்வரை கலந்துகொண்டனர். இரண்டாம் நிகழ்ச்சியில் சங்கர், மூன்றாம் நிகழ்ச்சியில் ஹிபாயத்துல்லா ஆகியோர் பங்கேற்று பயிற்சியளித்தனர்,இம்மாவட்ட ஒருங்கிணைப்பாளர்களான திரு.ஜோசப்,திருமதி.ராஜகுமாரி ஆகியோர் விக்கியைப்பற்றியும்,ஆசிரியர் பயிற்சியை பற்றியும் நன்கு அறிந்தவர்கள் என்பதும் பயிற்சியில் பங்கேற்ற அனைத்து ஆசிரியர்களும் சொந்தமாக கணினி பயன்படுத்தியதும், சொந்தமாக கட்டுரைகளை பதிவேற்றியதும் குறிப்பிடத்தக்கது, வெறும் கட்டுரை எண்ணிக்கை மற்றும் இலக்காக கொள்ளாமல் அவர்களை முழுமை பெற்ற விக்கிப்பீடியராக்க பயிற்சி அளித்ததன் விளைவாக மூன்று நாட்களில் 300 கட்டுரைகளை பதிவேற்றப்பட்டன. பகுப்பிடுவது, பக்க இணைப்பு கொடுப்பது,ஆதாரங்களை இணைப்பது,படங்களை பதிவேற்றுவது குறித்து விளக்கப்பட்டது.சொந்தமான எளிய மொழிபெயர்ப்பைக் கையாளவும் வலியுறுத்தப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## திண்டுக்கல் மாவட்டம்

திண்டுக்கல் மாவட்ட பயிற்சி ஆர்.வி.எஸ். பொறியியல் கல்லூரியில் நடைபெற்றது. 30 ஆசிரியர்கள்வரை கலந்துகொண்டனர். பெரும்பாலும் கணினி பயன்பாட்டிற்கு பரிச்சயம் குறைவானவர்களே வந்திருந்தனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## திண்டுக்கல் மாவட்டம்

### முதல் நாள்

இன்று அனைவருக்கு பயனர் கணக்கு தொடங்கப்பட்டது. கணினி அறை தாமதமாகவே கிடைக்கப்பெற்றதால் அதிக அளவில் பயிற்சி அளிக்க சிரமமிருந்தது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## திண்டுக்கல் மாவட்டம்

### இரண்டாம் நாள்

இன்று ஒவ்வொரு ஆசிரியர்களுக்கும் தட்டுச்சு செய்வதில் பாமினி, எழுத்துப்பெயர்ப்பு போன்ற உள்ளீட்டு கருவிகள் அறிமுகம் செய்யப்பட்டது. ஓரிரு ஆசிரியர்கள் ஈடுபட்டுடன் உடனடியாக புரிந்துகொண்டனர். சிலர் தாமாகவே கற்றுக்கொள்ளதொடன்கினர். அனைவருக்கும் மணற்தொட்டி அறிமுகம் செய்யப்பட்டு அங்கே தங்களது முதல் கட்டுரையை தொடங்க அறிவுறுத்தப்பட்டனர். பிறகு அங்கிருந்து பொதுவெளிக்கு சில கட்டுரைகள் நகர்த்தப்பட்டன. ஆசிரியர்கள் சந்தேகங்கள் கேட்டவண்ணம் இருந்தனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## திண்டுக்கல் மாவட்டம்

### மூன்றாம் நாள்

இன்று வேலூர் மாவட்டத்தில் அசத்திய ஆசிரியர் பயனர்கள் கலந்துகொண்டனர். மொழிப்பெயர்ப்பு செய்வது தொடர்பாக ஆசிரியர்களுக்கு அறிமுகம் செய்துவைக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## விருதுநகர் மாவட்டம்

### முதல் நாள்

பயிற்சியானது அருப்புக்கோட்டை ஸ்ரீ சௌடாம்பிகா பொறியியல் கல்லுாரியில் வைத்து நடைபெற்றது. 27 ஆசிரியர்கள், 3 மாவட்ட ஆசிரியர் கல்வி மற்றும் பயிற்சி நிறுவன விரிவுரையாளர்களுடன் 30 பங்கேற்பாளர்கள் கலந்து கொண்டனர். முதல் நாள் காலை விக்கிப்பீடியர் இரா. பாலா விக்கிப்பீடியா பற்றிய பொதுவான அறிமுகம் குறித்த திரைக்குறிப்புக்காட்சியுடன் விளக்கம் அளித்தார். புதிய பயனர் கணக்குகள் துவக்கப்பட்டன. விக்கி நெறிகள், வழமைகள் குறித்து எடுத்துரைக்கப்பட்டன. செய்யக்கூடியன, செய்யக்கூடாதவை பற்றி விரிவாக எடுத்துரைக்கப்பட்டது. ஏன் விக்கியில் புதிய மற்றும் மொழிபெயர்ப்புக் கட்டுரைகள் உருவாக்கப்பட வேண்டும்? என்பன குறித்து தெளிவுபடுத்தப்பட்டது. மாலையில், புதிய கட்டுரைகள் உருவாக்கம் குறித்து படிப்படியாக செய்முறை விளக்கம் அளிக்கப்பட்டது. விக்கி பொதுவகம் பற்றியும் படிமங்களை எவ்வாறு கட்டுரைகளில் பயன்படுத்துவது? என்பது பற்றியும் விளக்கமளிக்கப்பட்டது.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## விருதுநகர் மாவட்டம்

### இரண்டாம் நாள்

பயிற்சியின் இரண்டாம் நாள் தேநீர் இடைவேளை வரையிலும் எவ்வாறு மொழிபெயர்ப்பு செய்யலாம்? விரைவுப்பகுப்பி, ப்ரூவ் இட், Content translation போன்றவை குறித்து அறிமுகம் செய்யப்பட்டு பயன்படுத்தும் முறை தெளிவுபடுத்தப்பட்டது. தேநீர் இடைவேளைக்குப் பின்னர், பங்கேற்பாளர்கள் கட்டுரை பதிவேற்றம் செய்யும் முயற்சிகளைத் தொடங்கினர். கருத்தாளர்கள் மணிவண்ணன் (TNSE MANI VNR),மகாலிங்கம் (TNSE Mahalingam VNR), ரத்தினபாண்டியன் (TNSE Rathnapandin VNR) ஆகியோர் பங்கேற்பாளர்களின் அருகில் சென்று அவர்களின் சந்தேகங்களைத் தீர்த்து வைத்தனர். தமிழில் தட்டச்சு செய்ய இயலாதவர்களுக்கு தமிழ் 99 விசைப்பலகை மாதிரி நகலெடுத்துக் கொடுக்கப்பட்டது. தட்டச்சுப் பயிற்சி மேற்கொள்ள வலியுறுத்தப்பட்டனர்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/சூன் 28 - 30

## விருதுநகர் மாவட்டம்

### மூன்றாம் நாள்

கூகுள் மொழிபெயர்ப்புக் கருவியை உபயோகப்படுத்தாமலிருக்கவும், சொந்தமான எளிய மொழிபெயர்ப்பைக் கையாளவும் வலியுறுத்தப்பட்டது. பகுப்பு செய்யப்படாத கட்டுரைகள் பகுப்பு செய்யப்பட்டன. பங்கேற்பாளர்களுக்கு அருகில் இருந்து உதவிகள் செய்யப்பட்டன. பதிப்புரிமை மீறல்கள் குறித்த எச்சரிக்கைகள் வழங்கப்பட்டன. தொடர்ந்து பங்கேற்பாளர்கள் கட்டுரைகள் படைக்கும் முயற்சியில் ஈடுபட்டனர். அண்மைய மாற்றங்கள், உரையாடல் பக்கங்கள், ஒத்தாசைப் பக்கத்தைப் பயன்படுத்துவது, ஏறுவரிசையில் அவரவர் பங்களிப்புகளைப் பார்க்கும் முறை போன்றவை அறிமுகப்படுத்தப்பட்டன. மூன்றாம் நாள் முடிவில் 141 கட்டுரைகள் பதிவேற்றம் என்ற நிலையில் பயிற்சி முடிவடைந்ததது.
# ஆந்திரசீன்

**ஆந்திரசீன்** (*Anthracene*) பல வளையங்களைக் கொண்ட திண்ம அரோமாட்டிக் ஐதரோகார்பன் (PAH) ஆகும். இச்சேர்மத்தை அந்திரசீன் என்ற பெயராலும் அழைக்கலாம். இதன் மூலக்கூறு வாய்ப்பாடு C<sub>14</sub>H<sub>10</sub>. இதில் மூன்று பென்சீன் வளையங்கள் இணைந்துள்ளன. நிலக்கரி தாரின் ஒரு கூறு ஆகும். ஆந்திரசீன், சிவப்பு அலிசரின் சாயம் மற்றும் பிற சாயங்கள் தயாரிப்பில் பயன்படுத்தப்படுகிறது. நிறமற்றது. ஆனால், புற ஊதாக் கதிர்வீச்சிற்கு உட்படுத்தப்படும்போது நீல (400-500&nbsp;nm peak) நிறத்தில் ஒளிர்கிறது.
# ஆந்திரசீன்

## வினைகள்

- ஆந்திரசீன் புற ஊதாக் கதிர் மூலம் போட்டோடைமரைஸ் ஆகிறது.
:  
- ஆந்திரசீன் [4+2]- வளையசேர்க்கை முறையில் டைனோபில் ஒரிணைய ஆக்சிசன் உடன் வினைபுரிகிறது.(டீல்ஸ் ஆல்டர் வினை).
:
# சொட்டு நீர்ப்பாசனம்

**சொட்டு நீர்ப் பாசனம்** அல்லது **நுண்ணீர்ப் பாசனம்** (Drip irrigation system) என்பது முதன்மை குழாய், துணைக் குழாய்கள், மற்றும் பக்கவாட்டுக் குழாய்கள் ஆகிய அமைப்புகள் வாயிலாக பயிர்களுக்கு தேவையான நீரை, துளித்துளியாக மண்ணின் மேற்பரப்பிலோ அல்லது, பயிர்களின் வேர்ப்பகுதியில் நேரடியாகவோ வழங்கும் ஒரு மேம்பட்ட நீர்ப்பராமரிப்பு முறையாகும். ஓவ்வொரு விடுகுழாய் அல்லது உமிழி மற்றும் புழைவாய், பயிர்களுக்கு தேவையான நீர், ஊட்டச்சத்து மற்றும் வளர்ச்சிக்குத் தேவைப்படும் பொருள்களை, பயிர்களின் வேர்ப் பகுதியில், நேராக அளந்து அளிக்கிறது.
நீராதாரம் குறைந்து வந்தாலும், சாகுபடி நிலப்பரப்பு குறைந்து வந்தாலும் வாழும் மக்களுக்கு உணவு அளிக்க விளைச்சல் (உற்பத்தித்) திறனை அதிகரித்து தரமான உணவு விளைவிப்பைப் பெருக்க வேண்டிய நிலை ஏற்பட்டுள்ளது. எனவே, கிடைக்கும் நீரைக் கொண்டு வேளாண்மையை நீடித்த நிலையான வருவாய் பெற வேண்டிய அவசியமான நிலையில் பயிர்த்தொழிலாளர்கள் (உழவர்கள்) உள்ளனர். இதனைக் கருத்தில் கொண்டு துளி நீரையும் வீணாக்காது உணவு உற்பத்திக்குப் பயன்படுத்த உருவாக்கப்பட்ட திட்டமே
நுண்ணீர்ப் பாசனத் திட்டமாகும் (சொட்டு நீர்ப் பாசனத் திட்டம்). உமிழி வழியாக நீர் மற்றும் ஊட்டச்சத்தானது, வேர் பகுதியில் இருக்கும் மண்ணில், புவி ஈர்ப்பு மற்றும் நுண்புழை ஆற்றல் மூலம் உள்ளே செல்கிறது. நீர் மற்றும் ஊட்டச்சத்தை எடுத்துக்கொண்ட உடனேயே, பயிர் நீர் நெருக்கடியிலிருந்து தவிர்க்கப்பட்டு, தரம் மேம்பட்டு போதுமான வளர்ச்சி மற்றும் அதிக மகசூல் கிடைக்க வழிவகுக்கிறது.
# சொட்டு நீர்ப்பாசனம்

## சொட்டு நீர்ப் பாசனத்தின் நன்மைகள்

- குறைந்த நீரைக் கொண்டு அதிகப் பரப்பில் பயிர் செய்யலாம்.
- 75% நீரை இப்பாசனத்தின் மூலம் சேமிக்கலாம்.
- சாகுபடி செலவு குறைந்து அதிக வருமானம் கிடைக்கும்.
- பயிர் திடமாகவும் ஆரோக்கியமாகவும் வளர்வதோடு, வேகமாக முதிர்ச்சி அடையும்
- தண்ணீரில் கரையும் உரங்களை நேரடியாகப் பயிருக்கு வேர்ப் பகுதியிலேயே வழங்கலாம்.
- களை எடுக்க வேண்டியதில்லை.
- ஆட்களுக்காக ஆகும் செலவும் குறைக்கப்படும்.
- தரமான விளை பொருள்களுடன் அதிக விளைச்சல் கிடைக்கும்.
# சொட்டு நீர்ப்பாசனம்

## ஒரு அறிமுகம்

- சொட்டுநீர்ப்பாசனம் இன்றைய ஆப்கானிஸ்தானில் ஆராய்ச்சியாக மேற்கொள்ளப்பட்டு இஸ்ரேல் தேசத்தில் தொடங்கப்பட்டது.
- தண்ணீரின் அளவு குறைவாக உள்ள இடங்களுக்கு சொட்டு நீர்ப் பாசனம் ஏற்ற முறையாகும்.
- இதில் தண்ணீரானது மெதுவாகவும் குறைந்த அழுத்தத்திலும் செடியின் வேர்ப் பகுதியில் நேரடியாக அளிக்கப்படும்.
- இவ்வாறு தண்ணீர் செடிகளுக்கு, பிளாஸ்டிக் குழாய்கள்மூலம் செலுத்தப்படுகிறது.
- இந்த முறையில் பயிருக்கு செலுத்தப்படும் தண்ணீருடன் சேர்த்து செடியின் வளர்ச்சிக்குத் தேவைப்படும் உரங்களையும் அளிக்கும் முறை ஃபெர்ட்டிகேஷன் (Fertigation) என்று சொல்லப்படும்.
# சொட்டு நீர்ப்பாசனம்

## சொட்டு நீர்ப் பாசன முறைகள்

சொட்டு நீர்ப்பாசனம் இரண்டு விதமாக மேற்கொள்ளப்படுகிறது.
1. வெளிப்புறமாக குழாய்களைப் பதிப்பது
2. நிலத்துக்குக் கீழ் உட்புறமாக குழாய்களைப் பதிப்பது  
இதில் இரண்டாவதாக சொல்லப்பட்ட முறை 'கீழ்மட்ட சொட்டு நீர்ப்பாசனம்' (Sub surface Drip Irrigation, SDI) எனப்படும். இம்முறை மூலம், களை எடுக்கும் போதும், அறுவடை செய்யும் போதும் குழாய்களுக்கு எந்த சேதமும் இல்லாமல் பாதுகாத்துக்கொள்ள முடியும்.
# சொட்டு நீர்ப்பாசனம்

## சொட்டு நீர்ப்பாசனக் காரணிகள்

### நில அமைப்பு

தண்ணீரை தேக்கி வைக்க முடியாத மணல் பரப்புகளில் நீர்ப் பாசனம் அதிக அளவில் தேவைப்படும். அப்படிப்பட்ட நிலங்களில் சொட்டு நீர்ப் பாசனம் பேருதவியாக அமையும். மேலும் மலைச்சார்ந்த பகுதிகளில் தண்ணீர் வழிந்தோடுவது அதிகமாக இருப்பதனால், அப்படியான இடங்களில் சொட்டு நீர்ப் பாசனத்தின் மூலம் நீர் குறைவாகவும், கூடிய ஆற்றலுடனும் பயன்படுத்தப்படுவதனால் நீர் வீணாவது குறைக்கப்படும்.
# சொட்டு நீர்ப்பாசனம்

## சொட்டு நீர்ப்பாசனக் காரணிகள்

### காற்று வீச்சு

அதிக வேகத்தில் காற்று வீசும் பொழுது தெளிப்பு நீர்ப் பாசனத்தின் (Sprinkler irrigation) மூலம் தண்ணீர் செலுத்துவது முடியாத காரியம். அப்படிப்பட்ட இடங்களில் சொட்டு நீர்ப் பாசனம் நீரை அதிக வினைத்திறனுடன் பயன்படுத்த மிகவும் உதவியாக இருக்கும்.
# சொட்டு நீர்ப்பாசனம்

## சொட்டு நீர்ப்பாசனக் காரணிகள்

### தண்ணீரின் அளவு

கிடைக்கும் தண்ணீரின் அளவு குறைவாக உள்ள இடங்களில் சொட்டு நீர்ப் பாசனம் உதவியாக இருக்கும்.
# சொட்டு நீர்ப்பாசனம்

## சொட்டு நீர்ப்பாசனக் காரணிகள்

### தண்ணீரின் தரம்

பயிருக்குச் செலுத்தப்படும் தண்ணீரில் உப்புத்தன்மை அதிகமாக உள்ளபோது, சொட்டு நீர்ப் பாசனம் மூலம் நீர் செலுத்தினால், தண்ணீரில் உப்பு தேங்கி பயிரை தாக்குவது குறைக்கப்படும்.
# சொட்டு நீர்ப்பாசனம்

## சொட்டு நீர்ப்பாசனக் காரணிகள்

### விளைவிக்கப்படும் பயிர்

பொதுவாகவே சொட்டு நீர்ப் பாசனம் செய்ய ஆரம்பச்செலவு அதிமாக ஆவதால் இது பெரும்பாலும் பழ மரங்கள் உள்ள தோட்டங்கள் போன்ற அதிக வருவாய் ஈட்டும் பயிர் நிலங்களில் மட்டுமே உபயோகிக்கப் படுகிறது. இப்படிப்பட்ட சூழல்கள் நிலவக்கூடிய இடங்களில் சொட்டு நீர்ப் பாசனம் அதற்கே உரிய சிறப்பம்சங்கள் மூலம் முன்னிலையில் இருக்கிறது.
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### மேல் நிலைத் தொட்டி

- மேல் நிலைத் தொட்டி முக்கிய பகுதியில் இருக்கும்.
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### குழாய்கள்

- குழாய்ப் பகுதிகளில் 50, 75 மி.மீ. அளவிலான பி.வி.சி. குழாய்கள் அல்லது எச்.டி.பி,இ. குழாய்கள் பயன்படுத்தப்படுகின்றன
- துணைக் குழாய்ப் பகுதிகளில் 45, 50 மி.மீ. குழாய்கள் பயன்படுகின்றன.
- பக்கவாட்டில் 12, 16 மி.மீ. அளவிலான குழாய்கள் உபயோகிக்கப்படுகின்றன.
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### சொட்டு குழாய்கள்

- 2, 4, 8 எல்.பி.ஹெச். போன்ற அழுத்தமுடைய குழாய்கள் ஏற்றவையாகும்.
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### வடிக்கும் பகுதி

• பெரிய மண் துகள்களை வடிக்க மணல் வடிப்பான் பயன்படுத்தப்படுகிறது.
• நுண்ணிய துகள்களை வடிக்க சல்லடை வடிப்பான் (120 மைக்ரான்) பயன்படுத்தப்படுகிறது
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### உர பகுதி

- கரைத்த உரங்கள் மற்றும் நீர்ம உரங்கள் அளிப்பதற்கு உரத்தொட்டி உபயோகப்படுத்தப்படுகிறது.
- இதன் அழுத்தத்தை 0.5 முதல் 2.5 வரை மாற்றிக்கொள்ளலாம்,
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### பின்நோக்கிய நீரோட்டத்தை கட்டுப்படுத்தும் கருவி

- இது குழாய்களில் செலுத்தப்பட்ட நீர் பின்னோக்கி செல்லுவதைத் தடுத்து நிறுத்துகிறது. இது மேல்நிலைத் தொட்டியருகே அமைந்திருக்கும்.
# சொட்டு நீர்ப்பாசனம்

## சொட்டு நீர்ப் பாசனத்தில் உபயோகிக்கப்படும் உபகரணங்கள்

### அழுத்த மானி

• இது செலுத்தப்படும் தண்ணீரின் அழுத்தத்தை மாற்றிக்கொள்ள உபயோகமாகிறது.
# சொட்டு நீர்ப்பாசனம்

## நன்மை, தீமைகள்

### சொட்டு நீர்ப் பாசனத்தின் பயன்கள்

- உரங்கள் வீணாக்கப்படுவது குறைவு
- தண்ணீர் வீணாக்கப்படுவது குறைவு
- நிலங்களை சமன்படுத்த வேண்டிய அவசியம் இல்லை
- எப்படிப்பட்ட வடிவத்தில் உள்ள நிலங்களிலும் பாசனம் செய்யலாம்.
- வேர்ப்பகுதியில் ஈரப்பதம் நிலை நிறுத்தப்படுகிறது.
- மிகக் குறைந்த மணல் அரிப்பு.
- எல்லா இடங்களிலும் ஒரே அளவிளான தண்ணீர் விநியோகிக்கப்படுகிறது.
- குறைந்த பணியாளர் ஊதியம் அளித்தால் போதும்.
- மிகக் குறைந்த மின்சார அளவே போதுமானது.
- சருகுகள் காய்ந்த நிலையிலேயே இருப்பதால் நோய் ஏற்படும் வாய்ப்பு மிகவும் குறைவு.
- தண்ணீர் குறைந்த அளவில் செலுத்தப்படுவதால் ஆவியாதல், வழிந்தோடுதல் போன்ற பிரச்சனைகள் இல்லை.  
சொட்டு நீர் பாசன அமைப்பின் மூலம் நீரில் கரையக்கூடிய உரங்களை துல்லியமாக இட்டு உரமேலாண்மையை மேற்கொள்ள இயலும். நீர் சிக்கனம் குறைந்த களைகள் சீரான காற்றோட்டம் மலர் மற்றும் காய்கள் உதிராமை, மண்ணின் மேற்பரப்பு வறண்டு இருப்பதால் குறைந்த பூச்சி, பூசண தாக்குதல் மண் 60 சத ஈரப்பதம் 40 சத காற்றோட்டம் பெற்றிருப்பதால் அபரிமிதமான வேர் வளர்ச்சி பரவல் பாசன முறையில் பாசனம் மேற்கொள்ளும் போது ஏற்படும் நீரிழப்பு தவிர்க்கப்படுவதால் 40-60 சத நீர் சேமிக்கப்படுகிறது.
# சொட்டு நீர்ப்பாசனம்

## நன்மை, தீமைகள்

### சொட்டு நீர்ப் பாசனத்தின் பாதகங்கள்

1. ஆரம்பச்செலவு மிகவும் அதிகம்.
1. தண்ணீர் சரியாக வடிக்கப்படாத நிலையில் நீர் அடைப்பு ஏற்படுவது அதிகம்
1. குழாய்கள் அடிக்கடி சுத்தம் செய்யப்பட வேண்டும்.
1. ஒவ்வொரு அறுவடைக்குப் பின்னரும் குழாய்கள் சரியாக பாதுகாக்கப்பட வேண்டும்.
1. குழாய்கள் சரியாகப் பராமரிக்கப்படாவிட்டால் தண்ணீர், நேரம் ஆகியவை வீணாகலாம்.
1. உப்பு அளவு அதிகமாக இருக்கும் பொழுது தண்ணீர் அடைப்பு அதிகமாக காணப்படும்.
1. அணில்,எலி போன்ற ஜந்துக்கள் நுண்நீர்க்குழாய்களை கடித்து சேதப்படுத்துவதால் மிகுந்த விரயம்.
# சொட்டு நீர்ப்பாசனம்

## பிரச்சனைகளுக்கான தீர்வு

- சல்பேட், பாஸ்பேட், போன்ற உரங்களின் அளவு அதிகமாக இருக்கும் பொழுது குழாய்களில் உப்பு தேங்கி அடைப்பை ஏற்படுத்தும். இப்பிரச்சனைக்கு தீர்வாக, மாதம் ஒரு முறை குழாய்களில் "குளோரின்" செலுத்தப்படுவதனால் குழாய்களில் உள்ள அடைப்புகளை நீக்கலாம்.
•மழைக்காலங்களில் பாசி அதிகமாகப் படியும் என்பதால், இரண்டு வாரங்களுக்கு ஒரு முறை "குளோரின்" செலுத்தப்பட வேண்டும்.
•மேலும் கால்சியம் கார்பனேட் அடைப்பு ஏற்படும்போது, அதனை நீக்க ஹைட்ரோகுளோரிக் அமிலம் பைப்புகளில் செலுத்தப்பட வேண்டும்.
# சொட்டு நீர்ப்பாசனம்

## பாசன முறைகளோடு ஓர் ஒப்பீடு

•கீழே கொடுக்கப்பட்டுள்ள அட்டவணையில் இரு வகைப் பாசனங்களில் பயிருக்குத் தேவைப்படும் தண்ணீரின் அளவும், சொட்டு நீர்ப் பாசனத்தால் மீதப்படும் தண்ணீரின் அளவும் காட்டப்பட்டுள்ளது. அத்துடன் சொட்டு நீர்ப் பாசனம் செய்ய ஒரு ஹெக்டருக்கு ஆகும் செலவு போன்ற விவரமும் கொடுக்கப்பட்டுள்ளது.
| பயிர் | சொட்டு நீர்ப்பாசனம்
தேவைப்படும் நீரினளவு | மற்ற முறைகள்
தேவைப்படும் நீரினளவு | மீதப்படும் நீரினளவு | செலவு (ஹெ.ஏ) |  |
| --- | --- | --- | --- | --- | --- |
| தேங்காய் | 75-100 | 200-300 | 45 | 30,000 |  |
| திராட்சை | 25-40 | 90-100 | 48 | 50,000 |  |
| மாம்பழம் | 30-50 | 90-150 | 40 | 28,000 |  |
| கொய்யா | 20-30 | 70-100 | 50 | 34,000 |  |
| சப்போட்டா | 20-30 | 70-100 | 50 | 28,000 |  |
| வாழை | 8-12 | 30-40 | 45 | 56,000 |  |
| எலுமிச்சை | 10-20 | 25-65 | 60 | 50,000 |  |
| பப்பாளி | 5-8 | 18-26 | 68 | 56,000 |  |
| கத்தரிக்காய் | 1-2 | 4-8 | 53 | 5,000 |  |
| வெண்டை | 1-2 | 4-6 | 40 | 75,000 |  |
| மிளகாய் | 1-2 | 3-6 | 62 | 75,000 | } |
# சொட்டு நீர்ப்பாசனம்

## இந்திய அரசு மானியம்

சொட்டு நீர்ப் பாசனம் அமைத்திட ஆகும் மொத்தச் செலவுத் தொகையில் 65% இந்திய அரசு விவசாயிகளுக்கு மானியமாக வழங்குகிறது. சொட்டு நீர்ப் பாசனம் செய்ய ஆகும் ஆரம்பச் செலவில் மானியமாக ரூ.40,000 / ஹெ.ஏ. அரசிடம் இருந்து அளிக்கப்படுகிறது. இது தவிர விதை, நீரில் கரையும் உரங்களுக்காக ரூ.25,000 / ஹெ.ஏ வழங்கப்படுகிறது.  
பழப் பயிர்கள், காய்கறிகள், பூக்கள், தென்னை, கரும்பு ஆகிய பயிர்களில் நுண்ணீர்ப் பாசனம் அமைக்க மானியம் வழங்கப்படுகிறது. ஓர் உழவர் குடும்பத்துக்கு அதிக அளவாக 5 எக்டேர் வரை மானியம் வழங்கப்படுகிறது. சொட்டு நீர்ப் பாசனம் அமைக்க விருப்பமுள்ள விவசாயிகள் தங்கள் நிலத்தின் சிட்டா, அடங்கல், வரைபடம், ரேஷன் கார்டு நகல், மண், நீர் பரிசோதனை முடிவறிக்கை மற்றும் நிறுவன விலைப்புள்ளியுடன் சம்பந்தப்பட்ட வட்டார தோட்டக் கலை உதவி போன்றவற்றுடன், இயக்குநர் அலுவலகத்தில் விண்ணப்பிக்க வேண்டும்.
# சொட்டு நீர்ப்பாசனம்

## நூல்களின் பட்டியல்

- Drip and Micro Irrigation Design and Management for Trees, Vines, and Field Crops, 3rd Edition, by Charles M. Burt and Stuart W. Styles, published by the Irrigation Training and Research Center, 2007
- Irrigation, 5th Edition,Engr Muhammad Irfan Khan Yousafzai, Claude H. Pair, editor, published by the Irrigation Association, 1983
- Trickle Irrigation for Crop Production, F.S. Nakayama and D.A. Bucks, editors, published by Elsevier, 1986,
- S. Blass, Water in Strife and Action (Hebrew), published by Massada limited, Israel, 1973
- Maintenance Manual, published by Jain Irrigation, 1989
# சொட்டு நீர்ப்பாசனம்

## வெளியிணைப்பு

- தமிழ்நாடு வேளாண்மைப் பல்கலைக்கழகம் சொட்டுநீர் பாசனம்
# ஜாதக கதைகள்

, பூட்டான்  
**ஜாதகக் கதைகள்** (**Jātaka tales**) (சமசுகிருதம்: जातक), என்பது இந்தியாவைச் சார்ந்த புத்தரின் முற்பிறவிகளைக் கூறும் கதைகளின் தொகுதியாகும். தேரவாத பௌத்தத்தில், ஜாததகங்கள் என்பவை சுத்தபிடகத்தின் குடகக் நிகாயா உள்ளிட்ட பாளி மொழியின் உரை வகுப்பு ஆகும். இந்த நூலில் ஒரு பாரம்பரிய வர்ணனையை ஜாதகம் என்ற சொல் குறிக்கலாம் எனக் கருதப்படுகிறது. இக்கதைகளில், புத்தரின் முற்பிறவிகள் மனித மற்றும் விலங்கு உருவத்தில் சித்தரிக்கப்பட்டுள்ளது.பெரும்பாலும், ஜாதக கதைகளில் பல்வேறு வகையான கதாபாத்திரங்கள் துன்பத்தில் சிக்கிக் கொள்ளும் கதாபாத்திரங்களாக உள்ளன. பின்னர், புத்தர் கதாபாத்திரம் தலையிட்டு, அனைத்து சிக்கல்களையும் தீர்க்கவும், மகிழ்ச்சியான முடிவைக் கொண்டுவரவும் உதவுகிறது போல கதை அமைந்துள்ளது.
# ஜாதக கதைகள்

## வரலாறு

ஜாதகங்கள் ஆரம்பகால பௌத்த இலக்கியங்களுள் முதன்மையானவையாக இருந்தன. பொ.மு 4 ஆம் நூற்றாண்டில் ஆந்திரப் பகுதியிலிருந்து மகாசக்தி சித்திகா பிரிவினர் ஜாதகங்களை நியமன இலக்கியமாக எடுத்துக் கொண்டனர். மேலும் அசோகைர்ன் காலத்திற்கு முந்தைய தேரவாத ஜாதகங்களில் சிலவற்றை நிராகரித்ததாக அறியப்படுகிறது. பௌத்த பாரம்பரியம் பல்வேறு பரம்பரைகளாகப் பிரிக்கப்படுவதற்கு முன்னர், தங்கள் சொந்த ஜாதகங்கள் அசல் தொகுப்பைக் குறிப்பதாக கைதிகாக்கள் பிரிவினர் கூறியுள்ளனர். இந்தியாவிலுள்ள அஜந்தா குகைகளில், ஆறாம் நூற்றாண்டு வரையிலான ஜாதகக் கதைகளின் காட்சிகள் ஆர்யா ஷூராவின் மேற்கோள்களுடன் பொறிக்கப்பட்டுள்ளது. இக் கதைகள் ஏற்கனவே கி.பி 434 இல் சீன மொழியில் மொழிபெயர்க்கப்பட்டுள்ளது. போரோபுதூரில் ஜாதக மாலாவிலிருந்து எடுக்கப்பட்ட 34 ஜாதகக் கதைகள் உள்ளன.
# ஜாதக கதைகள்

## பொருளடக்கம்

பேராசிரியர் வான் ஹெனபர் கூற்றுப்படி, தேரவாத ஜாதகக் கதைகள் 547 கவிதைகளைக் கொண்டுள்ளது. இது அதிக எண்ணிக்கையிலான வசன நடையைக் கொண்டுள்ளது. கடைசி 50 கதைகள் மட்டும் அதிக வர்ணனை இல்லாமல் படிப்பவர்கள் புரிந்து கொள்ளும் வகையில் உள்ளன. வர்ணனை உரைநடைகளில் கதைகளை அளிக்கிறது, அது வசனங்களுக்கான சூழலை வழங்குகிறது என்று கூறப்படுகிறது, மேலும், இந்தக் கதைகள் தான் நாட்டுப்புறவியலாளர்களிடம் ஆர்வமாக உள்ளன. சில கதைகளின் மாற்று பதிப்புகள் பாலி கேனனின் மற்றொரு புத்தகமான "கரியபிடகா" வில் காணப்படுகின்றன, மேலும், பல தனிப்பட்ட கதைகள் கேனானின் பிற புத்தகங்களில் சிதறிக் கிடப்பதைக் காணமுடிகிறது. ஜாதகக் கதைகளில் காணப்படும் பல கதைகள் மற்றும் உருவங்கள் பல மொழிகளில் எடுத்தாளப்பட்டுள்ளன. எடுத்துக்காட்டாக, சந்திரனில் முயல், குரங்கும் முதலையும், பேச்சை நிறுத்தாத ஆமை மற்றும் நண்டும் கொக்கும் போன்ற கதைகள் இந்து பஞ்சதந்திரக் கதைகளில் உள்ளன. இந்த சமசுகிருத நீதி சாத்திரமான பஞ்சதந்திரக் கதைகள் உலக இலக்கியத்தில் புகழ் பெற்றவையாகும். பல கதைகள் மற்றும் மையக்கருத்துகள் பாலியிலிருந்து மொழிபெயர்க்கப்பட்டவை, ஆனால் மற்றவை பாலி இசையமைப்பிற்கு முன்னர் வடமொழி வாய்வழி மரபுகளிலிருந்து பெறப்பட்டவை. ஆகும்.  
சமசுகிருதம் (எடுத்துக்காட்டாக ஜாதகமாலி) மற்றும் திபெத்து ஜாதகக் கதைகள் அவற்றின் பாலி சமமானவர்களின் ஒழுக்கத்தை பராமரிக்க முனைகின்றன, ஆனால் பாரசீக மற்றும் பிற மொழிகளில் உள்ள கதைகளை மீண்டும் சொல்வது சில சமயங்களில் அந்தந்த கலாச்சாரங்களுக்கு ஏற்றவாறு குறிப்பிடத்தக்க திருத்தங்களைக் கொண்டுள்ளது. இலங்கையிலுள்ள ருவான்வெலிசாய என்ற மகா புத்த விகாரத்தில் 550 ஜாதகக் கதைகளும் பொறிக்கப்பட்டுள்ளன. பழக்கவழக்கங்கள் பெரும்பாலும் ஜாதகக் கதைகளை சித்தரிக்கின்றன.
# கம்போடியாவில் பௌத்தம்

**கம்போடியாவில் பௌத்தம்** (*Buddhism in Cambodia*) அல்லது **கெமர் பௌத்தம்** குறைந்தது ஐந்தாம் நூற்றாண்டிலிருந்து பின்பற்றப்படுகிறது. இது கெமர் பௌத்தம் என்றும் அழைக்கப்படுகிறது. ஆரம்பத்தில் இங்கு மகாயான பௌத்தம் பின்பற்றப்பட்டது. இது நாட்டின் அதிகாரப்பூர்வ மதமாக கம்போடிய அரசியலமைப்பில் எழுதப்பட்டுள்ளது. தேரவாத பௌத்தம் 13 ஆம் நூற்றாண்டிலிருந்து ( கெமர் ரூச் காலத்தைத் தவிர) கம்போடிய அரச மதமாக இருந்து வருகிறது. 2013 மக்கள் தொகையில் 97.9 சதவீதம் பேர் பௌத்தர்கள் என்று மதிப்பிடப்பட்டுள்ளது.  
கம்போடியாவில் பௌத்தத்தின் வரலாறு பல தொடர்ச்சியான இராச்சியங்கள் மற்றும் பேரரசுகளை உள்ளடக்கியது. பௌத்தம் கம்போடியாவிற்குள் இரண்டு வெவ்வேறு வடிவங்கள் வழியாக நுழைந்தது. பௌத்தத்தின் ஆரம்ப வடிவங்கள், இந்துத் தாக்கங்களுடன், இந்து வணிகர்களுடன் பூனான் இராச்சியத்தில் நுழைந்தன. பிற்கால வரலாற்றில், அங்கோர் பேரரசின் போது துவாரவதி மற்றும் ஹரிபுஞ்சாய் ஆகிய மோன் இராச்சியங்களின் பல்வேறு புத்த மரபுகளை கம்போடியா உள்வாங்கியபோது, பௌத்தத்தின் இரண்டாவது வடிவம் கெமர் கலாச்சாரத்தில் நுழைந்தது.  
கெமர் வரலாற்றின் முதல் ஆயிரம் ஆண்டுகளாக, கம்போடியாவை எப்போதாவது பௌத்த மன்னருடன் தொடர்ச்சியான பூனானின் முதலாம் செயவர்மன், மகாயான பௌத்தனாக மாறிய ஏழாம் செயவர்மன் மற்றும் முதலாம் சூரியவர்மன் போன்ற இந்து மன்னர்களால் ஆளப்பட்டது. பல்வேறு பௌத்த மரபுகள் கம்போடிய நிலங்கள் முழுவதும், இந்து மன்னர்கள் மற்றும் அண்டை நாடுகளான மோன்-தேரவாடா இராச்சியங்களின் சகிப்புத்தன்மையின் கீழ் அமைதியான முறையில் இணைந்திருந்தன.
# கம்போடியாவில் பௌத்தம்

## வரலாறு

### சாத்தியமான ஆரம்ப பணிகள்

அசோகரின் தூதர்கள், தென்கிழக்காசியாவில் ஏறக்குறைய கி.மு. 3 ஆம் நூற்றாண்டில் பௌத்த மதத்தை அறிமுகப்படுத்தியதாக உறுதிப்படுத்தப்படாத சிங்கள ஆதாரங்கள் கூறுகின்றன. பல்வேறு பௌத்த பிரிவுகள் பிராமணியம் மற்றும் பூர்வீக விரோத மதங்களுடன் ஏறத்தாழ அடுத்த மில்லினியத்தில் போட்டியிட்டன; இந்த காலகட்டத்தில், இந்தியக் கலாச்சாரம் மிகவும் செல்வாக்கு செலுத்தியது.
# கம்போடியாவில் பௌத்தம்

## பூனான்

கிமு 100 மற்றும் கிபி 500 க்கு இடையில் செழித்தோங்கிய பூனான் இராச்சியம் இந்து மதத்தைப் பின்பற்றியே இருந்தது, பூனான் மன்னர்கள் விஷ்ணு மற்றும் சிவன் வழிபாட்டிற்கு ஆதரவளித்தனர். இந்த சகாப்தத்தில் பௌத்தம் ஏற்கனவே இரண்டாம் நிலை மதமாக பூனானில் இருந்தது. 450 ஆம் ஆண்டிலிருந்து பௌத்தம் அதன் இருப்பை உறுதிப்படுத்தத் தொடங்கியது. மேலும் ஏழாம் நூற்றாண்டின் இறுதியில் சீனப் பயணி யிஜிங்கால் கவனிக்கப்பட்டது.  
5 முதல் 6 ஆம் நூற்றாண்டுகளில் பூனானில் இருந்து மந்த்ரசேனா மற்றும் சங்கபரா என்ற பெயருடைய இரண்டு பௌத்த துறவிகள் சீனாவில் வசிப்பிடத்தை அமைத்துக் கொண்டனர். மேலும் பல பௌத்த சூத்திரங்களை சமசுகிருதத்திலிருந்து சீன மொழியில் மொழிபெயர்த்தனர். இந்த நூல்களில் மகாயான மகாப்ரஜ்ஞபரமிதா மஞ்சுஸ்ரீபரிவர்த சூத்திரம் உள்ளது. இந்த உரை இரண்டு துறவிகளாலும் தனித்தனியாக மொழிபெயர்க்கப்பட்டது
# கம்போடியாவில் பௌத்தம்

## அங்கோர்

இந்து கடவுள்-மன்னனாக வழிபடும் முறையிலிருந்து மகாயான போதிசத்வ-மன்னனாக மாறுவது படிப்படியாக மற்றும் புரிந்துகொள்ள முடியாததாக இருக்கலாம். நடைமுறையில் இருந்த வைணவ மற்றும் சைவ நம்பிக்கை மரபுகள் கௌதம புத்தர் மற்றும் போதிசத்வ அவலோகிதரை வழிபட வழிவகுத்தன.  
அங்கோர் காலத்தில் கம்போடியாவில் நடைமுறைப்படுத்தப்பட்ட பௌத்தத்தின் முதன்மை வடிவம் மகாயான பௌத்தம் ஆகும்.  
பௌத்தத்தை பின்பற்றிய சைலேந்திர இராச்சியம், எட்டாம் நூற்றாண்டின் இறுதியில் மற்றும் ஒன்பதாம் நூற்றாண்டின் தொடக்கத்தில் கம்போடியாவின் மீது ஆதிக்கம் செலுத்தியது. அங்கோர் பேரரசின் முதல் உண்மையான கெமர் அரசர் இரண்டாம் செயவர்மன் (802 - 869), தன்னை இந்து கடவுள்-மன்னனாக அறிவித்து சிவனுடன் தன்னை அடையாளப்படுத்திக் கொண்டார். ஆயினும்கூட, அவர் தனது ராச்சியம் முழுவதும் மகாயான பௌத்தம் செல்வாக்குடன் திகழ பாரிய முறையில் நட்பாகவும் ஆதரவாகவும் இருந்தார்..  
அவரது பேரரசில் மகாயான பௌத்தம் அதிக அளவில் நிறுவப்பட்டது. சிறீவிஜயப் பகுதிகளில் பரப்பப்பட்ட மகாயான பௌத்தத்தின் வடிவம் வங்காளத்தின் பால வம்ச பௌத்தம் மற்றும் வட இந்தியாவில் உள்ள நாளந்தா பல்கலைக்கழகம் போன்றது.  
சைலேந்திர வம்சத்தினர் சாவகத்தில் உள்ள போரோபுதூர் (750-850) என்ற அற்புதமான மகாயான புத்த கோவிலையும் கட்டினார்கள். கம்போடியாவில், குறிப்பாக அங்கோர் வாட் மற்றும் அங்கோர் தோம் போன்ற அற்புதமான அங்கோர் கட்டிடத் திட்டங்களுக்கு போரோபுதூர் உத்வேகம் அளித்ததாகத் தெரிகிறது.
# கம்போடியாவில் பௌத்தம்

## தேரவாத பௌத்தம்

தற்போது கம்போடியாவிலுள்ள பௌத்தமானது தேரவாதப் பிரிவாக உள்ளது. கம்போடியாவின் அரசியலமைப்பில் அந்நாட்டின் அலுவல் மதமாக இது குறிப்பிடப்பட்டுள்ளது. இது, கெமர் பொதுவுடமை காலம் தவிர, 13ஆம் நூற்றாண்டிலிருந்து கம்போடியாவின் அரசு மதமாக விளங்குகிறது. 2013ஆம் ஆண்டின் கணக்கெடுப்பின்படி, கம்போடியாவின் மொத்த மக்கள் தொகையில் 97.9% பேர் பௌத்தத்தைப் பின்பற்றுகின்றனர்.
# நேபாளத்தில் பௌத்தம்

ஸ்தூபி மற்றும் பிரார்த்தனை கொடிகள்.  
**நேபாளத்தில் பௌத்தம்** அசோகரின் ஆட்சிக் காலம் முதல் இந்திய மற்றும் திபெத்திய சமயத் தூதுவர்களால் பரவத் தொடங்கியது.
# நேபாளத்தில் பௌத்தம்

## புத்தர் பிறப்பு

இளவரசர் சித்தார்த்தராக, இயற்பெயருடன் பிறந்த புத்தர் எந்த ஆண்டு பிறந்தார் என்பதை அறுதியிட்டுக் கூற இயலவில்லை. எனினும் பொதுவாக அவர் கி. மு. 563ஆம் ஆண்டு பிறந்தார் எனக் கருதப்படுகிறது. புத்தர் பிறந்த, சாக்கிய இராச்சியத்தில் உள்ள லும்பினியானது நேபாளத்தின் லும்பினி பகுதியின் தற்போதைய ரூபந்தேஹி மாவட்டத்தில் இருப்பதாகக் கருதப்படுகிறது.
# நேபாளத்தில் பௌத்தம்

## பௌத்தப் பிரிவுகள்

நேபாளத்தின் முக்கிய பௌத்தப் பிரிவுகள் திபெத்திய பௌத்தம் மற்றும் போன் பௌத்தம் என இருவகைப்படும். இங்கு பின்பற்றப்படும் சமயங்களில் இரண்டாவது பெரிய சமயமாக பௌத்தம் விளங்குகிறது.
# நேபாளத்தில் பௌத்தம்

## பௌத்தத்தைப் பின்பற்றுவோர்

கௌதம புத்தரின் போதனைகளை நேபாளத்தில் பின்பற்றத் தொடங்கிய முதல் மக்கள் கிராதர்கள் ஆவர். அவர்களுக்குப் பிறகு லிச்சாவிகள் மற்றும் நேவார் மக்கள் பின்பற்றத் தொடங்கினர்.
2001ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மக்கள்தொகையில் 10.74% பேர் பௌத்தத்தைப் பின்பற்றுகின்றனர். இவர்களில் பெரும்பாலானவர்கள் திபெத்திய-பர்மிய மொழிகளைப் பேசும் இன மக்களான நேவார் ஆவர். 2001ம் ஆண்டின் மக்கட்தொகை கணக்கெடுப்பின் படி, நேபாளத்தில் இனவாரியாக பௌத்த மக்கள்தொகை விவரம்:
| இனக்குழுக்கள் | பௌத்தர்களின் விழுக்காடு
2001(%) | மொத்த மக்கள் தொகை
2011 | பௌத்தர்களின் விழுக்காடு
2011 (%) | மொத்த பௌத்தர்கள்
2011 |
| --- | --- | --- | --- | --- |
| தமாங் | 90.26% | 1,539,830 | 87.29% | 1,344,139 |
| மகர் | 24.47% | 1,887,733 | 18.04% | 340,608 |
| குருங் | 69.03% | 522,641 | 62.72% | 327,813 |
| நேவார் | 15.35% | 1,321,933 | 10.74% | 141,982 |
| செர்ப்பா | 92.83% | 112,946 | 98.34% | 111,068 |
| போடியா | 59.40% | 13,397 | 98.33% | 13,173 |
| காலே | NEG | 22,881 | 50.05% | 11,451 |
| அயோல்மோ | 98.45% | 10,752 | 91.32% | 9,819 |
| தகளி | 65.01% | 13,215 | 68.07% | 8995 |
| சந்தியால் | 64.2% | 11,810 | 0.00% | 0 |
| ஜிரெல் | 87% | 5,774 | 0.00% | 0 |
| லெப்சா | 88.8% | 3,445 | 0.00% | 0 |
| இதர பழங்குடியினர் | 0.81% | 21,028,147 | 0.41% | 87051 |  
எனினும், 2011ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மொத்த மக்கள் தொகையில் 9% பேர் மட்டுமே பௌத்தத்தைப் பின்பற்றுகின்றனர்.